ועדת הכלכלה, כנסת 17, פרוטוקול מספר 256, 2007-05-21 11:30

משה כחלון: שלום לכולם, אני פותח את ישיבת ועדת הכלכלה.

משה כחלון: על סדר היום, הצעת חוק לתיקון פקודת התעבורה, (איסור שימוש בטלפון קבוע או נייד בעת הוראת נהיגה), של חבר הכנסת יצחק לוי, והצעתו של חבר הכנסת דוד אזולאי.

משה כחלון: אני מניח שאתם מתואמים.

משה כחלון: כאשר יגיע חבר הכנסת אזולאי, אני אציע לאחד את שתי הצעות החוק על מנת שיהיה אפשר לדון בהם.

משה כחלון: ב-19 בפברואר התקיים דיון, ניהל אותו חבר הכנסת יעקב כהן.

משה כחלון: אחרי שההצעה קיבלה רוב בקריאה טרומית בכנסת, הגיעה לכאן לועדה.

לאה ורון: בסיומה התבקש משרד התחבורה לבדוק הצעות ודרכים לקידום.

לאה ורון: ..

משה כחלון: משרד התחבורה מתנגד לגמרי שישוחחו בפלאפון, אפילו לא באמצעות דיבורית.

משה כחלון: המציע, חבר הכנסת יצחק לוי, הביע התנגדות.

יצחק לוי: אני מוכן שיאשרו גם בדיבורית.

יצחק לוי: חשבתי שיש מצב להחמיר יותר על המורים, מאשר על עצמנו.

יצחק לוי: ולכן, חשבתי שלפחות אנחנו נבוא ונמנע מהם לדבר.

יצחק לוי: ההסכמה היתה שגם בדיבורית ייאסרו, ואני מסכים.

משה כחלון: אתה מסכים להצעת משרד התחבורה גם לאסור בדיבורית.

חוה ראובני: משרד התחבורה מתנגד לדרישה שמורים ידברו דווקא באמצעות דיבוריות, כי אנחנו חוששים שהשיחות של המורה ישיחו את דעתו של התלמיד.

חוה ראובני: יש שותף בעל כורחו לכל השיחות של המורה, בתוכנן ובמהותן זה מסיח את דעתו.

חוה ראובני: הוא חדש בכביש, היכולת שלו להתרכז בוודאי פחותה משל נהג מנוסה.

חוה ראובני: ולכן, עליו זה יכביד במיוחד.

חוה ראובני: המציעים די השתכנעו מהטענה הזאת שלנו.

חוה ראובני: מכאן הם אמרו, אם כך נאסור עליהם באופן גורף את הדיבור.

חוה ראובני: אנחנו קצת התקשנו עם העמדה הזאת, כי חשבנו שזאת גזירה שהציבור לא יכול לעמוד בה.

חוה ראובני: מורי הנהיגה התנגדו, מועצת התלמידים גם התנגדה להצעה הזאת.

חוה ראובני: קצת התקשינו באיתור הפרוצדורה המתאימה לחזור לועדת שרים, הבנו שיש צורך למצוא בכל זאת איזשהו פתרון, כאשר הנימוקים של המציעים לא יכולים לחלוק על ההגיון, בצורך של מורי הנהיגה להיות מודל חינוכי בקטע של אופן הנהיגה של התלמידים.

חוה ראובני: חשבנו שהדבר הנכון יהיה, הפקודה לקבוע הוראה שמסמיכה ואף מחייבת את שר התחבורה להסדיר את העניין הזה בתקנות.

חוה ראובני: אנחנו חושבים שמקומו של הסדר ספציפי לעניין הזה הוא בתקנות.

חוה ראובני: שם ננסה לעגן הבחנות, שלא ייאסרו באופן גורף את השימוש בפלאפון, שעדיין אנחנו חושבים שזו גזירה שלא יכולים לעמוד בה.

חוה ראובני: מצד שני, לא ישאיר את זה בלתי מוגבל לשיקול דעת המורים את השיחות, כולל הכוונה לטכנולוגיות קיימות, או בהמשך עתידיות.

חוה ראובני: אם היום חשבנו על הנושא של דיבורית אישית, שיכולה להוות איזשהו פתרון חלקי לדבר הזה, אולי בעתיד יהיו טכנולוגיות נוספות.

חוה ראובני: תקנות זה מקום שבו אפשר לקבוע הסדרים גמישים למשתמשים שונים בדרך, לסוגי רכב שונים.

חוה ראובני: מחר יכול להיות שנרצה למשתמשים אחרים לעשות הסדרים ייחודיים, ולא את ההסדר הגורף הכללי הקיים.

חוה ראובני: כל נושא של הפלאפון אמור להגיע לוועדה הזאת בזמן הקרוב.

חוה ראובני: יש תקנות שניסוחן בבדיקת משרד המשפטים כרגע, לפתרון הנושא של שימוש במכשירי תקשורת, תוך כדי נהיגה ולא רק פלאפונים, אלא גם מירסים, מכשירי קשר, הרמקול המובנה בפלאפון שהיום הוא אסור.

חוה ראובני: בית המשפט העליון אמר שאכן אסור.

חוה ראובני: יחד עם זאת, קרא למחוקק להתקדם בחקיקה, כי המצב קצת אבסורדי.

חוה ראובני: במסגרת הזאת, ברוח הדברים שדוברו פה בוועדה, נביא תקנות גם לעניין מורי הנהיגה.

משה כחלון: חבר הכנסת יצחק לוי, בבקשה.

יצחק לוי: מה שנאמר כאן, לא מקובל עלי כלל וכלל.

יצחק לוי: הבנתי בשיחה בינינו שאתם מתכוונים להביא תקנות למורי הנהיגה.

יצחק לוי: עכשיו הרחבת את העניין במסגרת, שמשרד המשפטים עכשיו מכין לכל המשתמשים בארץ, גם בכל הטכנולוגיות.

יצחק לוי: קודם כל לא מקובל עליי.

יצחק לוי: דבר שני, גם לגבי העניין של התקנות, צריך קודם לקבוע את העבירה, אחר כך לקבוע תקנות.

יצחק לוי: אז מה העבירה שאתם מציעים?

יצחק לוי: אני יודע שבחוק, כאשר מסמיכים לעשות תקנות, אז קודם קובעים עבירה, מהי העבירה, אז בואו תנסחו את העבירה, ותגידו יהיה תקנות.

יצחק לוי: אדוני, אני רוצה לחזור על משפט אחד מהדיון הקודם.

יצחק לוי: מורי הנהיגה הם לא אחרת ממורים, ממנתחים, מרופאים, יהיה אשר יהיה, שיש להם מגע עם הציבור.

יצחק לוי: מקבלים כסף בשביל השרות שהם נותנים לציבור.

יצחק לוי: הם צריכים להיות מרוכזים בזמן שהם נותנים את השירות הזה.

יצחק לוי: אני לא יודע מה הבעיה.

יצחק לוי: הבעיה להחזיק מזכירה, לבוא ולעבוד עם אס.

יצחק לוי: אם.

יצחק לוי: אס, ובסוף השיעור לראות מה כתוב.

לאה ורון: למשוך הודעות לאחר שרות.

יצחק לוי: אין ספק שיש כאן שני עניינים.

משה כחלון: אס.

משה כחלון: אם.

משה כחלון: אס, זה יותר גרוע.

יצחק לוי: אם לתלמיד יש בעיה לדחות שיעור, שישלח אס.

יצחק לוי: אם.

יצחק לוי: אס, בסוף השיעור הוא יראה את ההודעה, יש כל מיני דברים.

יצחק לוי: רבותי, גם מורה יש לו בעיות, גם מורה שהבן שלו בגן והוא פתאום חולה, ואסור לו להיכנס עם פלאפון.

יצחק לוי: גם רופא, וגם מנתח, וגם כל אדם בעל מקצוע.

יצחק לוי: מה, צריך להשתמש בטלפון בזמן שאתה מלמד?

יצחק לוי: ראשית, זו דוגמה רעה.

יצחק לוי: שנית, אתה לא מרוכז במה שאתה מלמד.

יצחק לוי: שלישית, נכון, יש איזו מידה של סכנה, שאתם אומרים לא קרו תאונות בגלל זה.

יצחק לוי: בסדר, אתה יודעים להיחלץ מכל מצב, ברוך השם, כי אתם מורים.

יצחק לוי: אבל אני אומר סתם, בעניין הזה הוא לא בסדר.

יצחק לוי: אדוני, אני מבקש לקבוע בהוראה, שאסור לדבר, לא בדיבורית ולא בנייד.

יצחק לוי: כמו שכל בעל מקצוע אחר לא מדבר בזמן שהוא נותן שרות לציבור בטלפון, או לא צריך לדבר.

משה כחלון: כן, לא צריך לדבר זה יותר נכון.

דנה נויפלד: נוכח העמדה של משרד התחבורה, אני רוצה לומר משהו, אבל בזהירות מאוד רבה.

דנה נויפלד: בגלל שמדובר פה על איסור גורף וחד-משמעי, לאור השימוש שמשתמשים היום, אין לי נתונים, אני רק מסתמכת על מה שאומרים מורי הנהיגה.

דנה נויפלד: לנוכח זה שחסר נתונים, לא עלו נתונים לגבי היחס בין תאונות הדרכים, או הפגיעה בבטיחות שנגרמת כתוצאה מכך.

דנה נויפלד: נוכח העבודה שחסר אינפורמציה לעניין הזה, יכול להיות שהתעורר פה עניין מידתיות של האיסור הזה, כיוון שהוא גורף וחד משמעי.

דנה נויפלד: ההצעה שחוה העלתה, מאפשרת לעשות את שיקול הדעת לבחון את החלופות האחרות, או חלופות נוספות שיהיה אפשר, במידה שבאמת יש פגיעה בבטיחות, או שיש הצדקה למנוע את הדיבור.

יצחק לוי: זאת לא רק בעיה של בטיחות, זאת בעיה של איכות ההוראה, בעיה של גזל זמן.

יצחק לוי: אדם משלם עבור ארבעים דקות שיעור, הוא רוצה שארבעים דקות המורה ילמד אותו, ולא מתוכם הוא ידבר בטלפון.

יצחק לוי: זאת בעיה של גזל, לא בעיה בטיחות.

דנה נויפלד: גם לעניין יש דרכים אלטרנטיביות חלופות לטיפול בבעיות כאלה.

דנה נויפלד: ולכן מקום שאנחנו מבקשים להתיר איסור כל כך גורף וחד-משמעי על מורי הנהיגה, הוא צריך להיבחן בהקשר היותר רחב של החלופות ומה ההשלכות יהיו לגבי המורים.

דנה נויפלד: אין לי יכולת להגיע לשורה תחתונה, כרגע אני אומרת בזהירות, שיכול להיות שיש פה בעיה של לאשר איסור גורף.

לאה ורון: עורכת הדין נויפלד, הצעת החוק של חבר הכנסת לוי, הועברה לועדת הכלכלה בדצמבר 2006.

דנה נויפלד: היא היתה בנוסח אחר לדעתי, לא היה איסור חד משמעי וגורף.

לאה ורון: לא היה איסור חד משמעי, אבל הרעיונות, והבקשה של הוועדה שאתם תבדקו היתה ב-19 בפברואר, אנחנו נמצאים במאי.

אבי גולן: לפחות הרב הציע בעצמו שנדבר בדיבורית בישיבה הקודמת.

יצחק לוי: נכון, השתכנעתי שזה לא טוב.

יצחק לוי: אגיד לך מה היה הנימוק שלי, למה חשבתי שכן.

יצחק לוי: כי חשבתי שבדיבורית המורה לא ינהל שיחות פרטיות, אלא רק יקבל הודעות.

יצחק לוי: אמרתי, יכול להיות, אבל לא ירצה בדיבורית לדבר עם אשתו, עם הילד, או עם המשרד, וכל מיני דברים.

יצחק לוי: ולכן חשבתי, כלומר ההגיון שלי אמר לקבל הודעות קצרות, זה פחות נורא.

יצחק לוי: בא משרד התחבורה, ושיכנע אותי שגם דיבורית לא טוב.

משה כחלון: ועכשיו הוא לא מצליח לשכנע אותך?

יצחק לוי: לא.

יצחק לוי: אני רוצה לומר לך, אדוני היושב ראש, מפברואר ועד אמצע מאי, היה זמן להביא דבר יותר רציני מאשר לומר בוא נעשה תקנות.

יצחק לוי: אני מציע להעביר את החוק בקריאה ראשונה.

חוה ראובני: אני מבקשת להבהיר, אולי מה שלא אמרתי מספיק ברור קודם, שעורר את הסתייגותו של חבר הכנסת לוי.

חוה ראובני: לא דובר על לעכב את זה בהסדר כולל.

חוה ראובני: כשאני אומרת שהתקנות נמצאות בבדיקת משרד המשפטים, זה אומר שהם בתחנה האחרונה לפני שהן מגיעות לשולחן הזה.

חוה ראובני: כבר נגמרה עבודת המטה, יש נוסח שרק עובדים על ניסוח, על מהות.

לאה ורון: אולי אפשר להביא אותן מהוועדה, אולי להראות אותן לחבר הכנסת לוי.

חוה ראובני: אין לי שום בעיה להראות לו.

חוה ראובני: אני לא קושרת אחד את השני.

חוה ראובני: אני רק אומרת שכל הנושא של דיבוריות, ושל שימוש מכשירי תקשורת, א.

חוה ראובני: מהותו לתקנות; ב.

חוה ראובני: הוא צריך להיות מנוסח באופן שמאפשר התאמות לטכנולוגיות משתנות, אם אנחנו נקבע את עצמנו בפקודת התעבורה עם טכנולוגיה ספציפית.

יצחק לוי: אם תקבעי את העבירה, ותגידי יתקין תקנות, אני מוכן לשמוע.

יצחק לוי: תאמרי לי מה הסעיף שאת מציעה.

יצחק לוי: אי אפשר להציע את סעיף, השר יתקין תקנות בדבר --

חוה ראובני: העבירה תהיה בתקנות.

חוה ראובני: כל תקנות התעבורה הן עבירות.

יצחק לוי: העבירה היא בחוק, והתקנות מפרטות את העניין.

חוה ראובני: פקודת התעבורה קובעת הפרה של כל תקנה מתקנות התעבורה כעבירה, זה קבוע במפורש בסעיף 68 לפקודה.

חוה ראובני: את פרטי איסור התוכן, הרי כל דיני התעבורה שמעמידים אדם לדין, נותנים לו דו"ח בחלק נכבד ביותר על תקנות, לא על פקודה.

חוה ראובני: לאור השינויים הטכנולוגיים הדחופים, ולאור הרצון שלנו לגמישות ולהתאים את עצמנו, המקום של זה בתקנות.

חוה ראובני: לעניין לוח הזמנים, אין לי אלא להצטער על כל הביקורת שמושמעת פה מוצדקת.

חוה ראובני: היה ראוי שנגיע יותר מוקדם עם הצעה יותר קונקרטית.

משה כחלון: בבקשה הנציגים.

עידו שמשון: הצעת החוק הזאת היא באמת גזירה, שציבור מורי הנהיגה לא יכולים לעמוד בה.

עידו שמשון: לא חכמה להתקין איזושהי תקנה, שיש לנו בעיה לעמוד בה.

עידו שמשון: היום אנחנו לא יכולים לנהל את העבודה שלנו בלי מכשיר הפלאפון.

עידו שמשון: אנחנו לא יושבים במשרד, המזכירה לא יכולה להכניס לי פתק לכיתה, ולהגיד לי קרה משהו, או משהו בסגנון הזה, או למנתח, או לכל אדם אחר שעובד במקצוע דומה.

עידו שמשון: אנחנו מדברים בטלפון רק שיחות קצרות, ענייניות, אם אנחנו מקבלים הודעה על ביטול שיעור, על הזמנת שיעור, השיחות הן קצרות וענייניות.

עידו שמשון: הן לא לוקחות שום דבר מאיכות הלמידה.

עידו שמשון: ולראיה, היה דו"ח ועדת בקר לנושא לימוד הנהיגה, קבע שרמת הוראת הנהיגה בארץ היא מהמתקדמות בעולם, אם לא הטובה שביניהם, ולמרות שאנחנו מדברים הרבה בטלפון.

עידו שמשון: התלמידים הם לא טפשים, הם חכמים מאוד.

עידו שמשון: ואם יש להם מורה שמדבר בטלפון לתקופות ארוכות, צ'יק צ'ק בלי הרבה חכמות מחליף מורה.

עידו שמשון: יש לו זכות לבחור מורה.

עידו שמשון: יש אינפלציה של מורים לנהיגה.

עידו שמשון: אתם יודעים את זה מישיבות קודמות שהיינו פה.

עידו שמשון: ולכן, אני לא רואה פה לא גזל של התלמיד, בטח לא היום.

עידו שמשון: אין שום פגיעה באיכות הלמידה, אנחנו לא יכולים לעמוד בדבר כזה.

עידו שמשון: אתם פשוט רוצים לבוא ולקשור אותנו, ואי אפשר.

עידו שמשון: אנחנו נחזור לימים כקדם, שהיו לנו מכשירי קשר ברכב, ושם הבעיה הרבה יותר חריפה, מפני שכולם פתוחים כולם.

עידו שמשון: ואז אם אני בבית ספר שיש לי 20-30 מורים, אז אחד מדבר, וכל העשרים שומעים, ואז יש חגיגה שלמה בקשר.

עידו שמשון: ואז זה בטח מסיח את הריכוז של תלמיד הנהיגה.

עידו שמשון: צריכים למצוא את האיזון.

עידו שמשון: רוצים לעשות משהו, אז צריך לעשות אותו בהסכמה, כדי שנוכל גם אנחנו איכשהו לעמוד בו ולהשתמש בתקשורת שיש לנו עם התלמידים.

עידו שמשון: אנחנו לא יכולים לדבר עם המזכירה שלנו באמצע השיעור.

עידו שמשון: ואם אין לנו את הזמן לעשות את זה, אז רק בסוף היום.

עידו שמשון: מתי תלמיד יודיע לי שהוא מבטל את השיעור, ביום זה תלמידי בית ספר, בני 17, 18, י"א, י"ב, פתאום יש לו בעיה בבית הספר, פתאום יש לו בחינה, פתאום יש לו שיעור פרטי, ואז אני לא יכול לקבל את ההודעה.

עידו שמשון: אז אני יושב ומחכה לתלמיד.

עידו שמשון: נוסע אליו הוא איננו.

משה כחלון: מה העמדה שלך לגבי דיבורית?

עידו שמשון: אין לנו בעיה.

עידו שמשון: עם דיבורית אין לנו בעיה, עם אוזנייה אין לנו בעיה.

אורי שחר: כמי שלומד נהיגה, וכמי שמייצג את תלמידי הנהיגה ותלמידים בכלל.

אורי שחר: כשמורה נהיגה מדבר בטלפון, אז באמת בעיקר אלו שיחות לצורך קביעת שיעור או ביטול שיעור.

אורי שחר: אנחנו כתלמידים, אנחנו צרכנים נבונים, עד כמה שקשה לשמוע.

אורי שחר: מניסיון שלנו, של חברים שלמדו נהיגה, אומרים לנו, המורה הזה לא טוב, הוא לא מלמד טוב, הוא מדבר בטלפון.

אורי שחר: הוא לא מרוכז בשיעור, לא נלך ללמוד אצלו.

אורי שחר: אין פה בכלל על מה לדבר.

אורי שחר: אנחנו רוצים לקבל את ההוראה הכי טובה שיש.

אורי שחר: כי ברוב המקרים אנחנו משלמים, או ההורים שלנו.

אורי שחר: אנחנו רוצים לקבל את התמורה הכי טובה לכסף שלנו.

אורי שחר: וגם לעבור טסט ראשון, שני.

אורי שחר: מעבר לזה, אני מסכים גם עם משרד התחבורה, וגם עם המורים, זו גזירה שהמורים לא יעמדו בה.

אורי שחר: בנוסף גם אנחנו לא נעמוד בה.

אורי שחר: כי אני עכשיו סיימתי שיעור מוקדם, אני רוצה לקבוע שיעור, או להקדים שיעור, או להזיז אותו.

אורי שחר: אם אני לא יכול לדבר עם המורה שלי באותה שנייה, אני צריך לשלם על זה.

אורי שחר: אם אני לא יכול להגיע לשיעור, אחר כך אני אצטרך לשלם על זה.

חוה ראובני: למורה אין עבירה בחוק אם הוא מדבר תוך כדי שיעור.

חוה ראובני: אם יש לו משהו דחוף, ואשתו אמורה ללדת בכל רגע, הוא יכניס את הפלאפון לכיתה וידבר גם אם זה יגזול מהתלמידים רגע.

חוה ראובני: ואף אחד לא יעמיד אותו לדין.

חוה ראובני: הוא לא ביצע עבירה.

יצחק לוי: לא ביקשתי לקבוע שלושה חודשי מאסר.

יצחק לוי: אני ביקשתי שזה יהיה נורמה.

יצחק לוי: אין פה ענישה פלילית.

חוה ראובני: יש, קנס של 500 שקלים.

לאה ורון: מאחדים את שתי הצעות החוק, של חבר הכנסת אזולאי, ושל חבר הכנסת לוי.

דוד אזולאי: לגבי הטענה שזאת גזירה שהציבור לא יכול לעמוד בה, אני לא מקבל את זה, מהסיבה הפשוטה.

דוד אזולאי: אותו טיעון אפשר לטעון לגבי האיסור בשימוש פלאפון אצל נהגים.

דוד אזולאי: לא תמיד המשטרה יכולה לאכוף את החוק הזה, לא תמיד רואה אותו.

משה כחלון: שם הנהגים עם דיבורית, או אוזנייה.

דוד אזולאי: הצעת החוק הזאת, באה בעקבות פניות של תלמידים שלמדו נהיגה, והתלוננו על העניין הזה.

דוד אזולאי: לא סתם נולדה ההצעה לחוק.

שמשון עידו: ממש לא.

דוד אזולאי: איך אתה יכול להגיד לי שלא, אם אני צריך להחליף מורה נהיגה, במורה אחר, אז צריך לשלם ולהתחיל הכל מחדש.

שמשון עידו: ממש לא.

אבי גולן: מה פתאום.

אילן גרודסקי: יש כאן עניין של הסתת קשב, ממה שנעשה על הכביש, ממה שקורה מבחינה בטיחותית, ולא משנה באיזה טכנולוגיה מדברים.

אילן גרודסקי: העניין הזה קרוב ללבנו, ואנחנו חושבים שהאירוע של שיעור הנהיגה צריך להיות בטיחותי במקסימום.

אילן גרודסקי: אנחנו סומכים על האתיקה של מורי הנהיגה, שימצאו את האופציה הנוחה והמתאימה להם ולתלמידים בכדי לקדם את המקצוע שלהם, ולא על חשבון בטיחותו של הציבור.

משה כחלון: יש מחקר שמעיד.

משה כחלון: ...

אבי גולן: 4 תאונות לשנה "אור ירוק", הבטיחות אצלנו מעל ומעבר מכולם.

אילן גורדסקי: אבי צודק, אני מצטרף למה שהוא אומר.

אילן גורדסקי: אבל לא צריך לחכות שאנשים ימותו.

שמשון עידו: עכשיו ימותו.

שמשון עידו: ..

שמעון ביטן: עשינו מחקר לפני שנה וחצי, בחמש שנים אחורה.

שמעון ביטן: מורי הנהיגה מעורבים פי 17 פחות מכל נהג אחר במדינה.

משה כחלון: לקחתם בחשבון את כמות הקילומטרים שהם נוסעים?

שמעון ביטן: אם ניקח את כמות הקילומטרים, אנחנו פי שישים ומשהו פחות ממורי נהיגה.

שמעון ביטן: מורה נהיגה בממוצע עושה בין 40, ל-60 אלף קילומטר.

משה כחלון: הסבירות שלכם הרבה יותר גבוהה, בגלל שאתם נוסעים הרבה יותר.

שמעון ביטן: מנתוני המשטרה אני מדבר, זה פי 17 פחות מכל אחד אחר.

שמעון ביטן: השיחות, שינוהלו, או מנוהלים היום בדיבורית ולא ביד, כל תלמיד יודע שהן שמנוהלות בדיבורית, לכן כל תלמיד מקצר, הוא יודע שאין פרטים אישיים.

שמעון ביטן: אין פרטיות כולם שומעים.

משה כחלון: אני מבין שאפשר לאשר את זה במתכונת הראשונה עם דיבורית או אוזנייה.

אבי גולן: ממש לא.

חוה ראובני: רציתי להציע שאולי נעגן בפקודה, נוסח של איסור שימוש בטלפון נייד על ידי נוהג ברכב, או ממונה על רכב, בהקשר של שיכרות מורה נהיגה נחשב לממונה על רכב.

חוה ראובני: כך מתייחסים אליו אלא בתנאים שקבע השר.

לאה ורון: הכוונה של הצעת החוק לא היתה לעסוק בכלל נהגי מדינת ישראל.

לאה ורון: למה את מכניסה נוהג ברכב?

חוה ראובני: אני לא רוצה לעשות סעיף ספציפי.

חוה ראובני: זה איסור שממילא קיימים בתקנות.

חוה ראובני: אני לא רוצה סעיף ספציפי בפקודה על מורי נהיגה כל שאר הנהגים בתקנות.

חוה ראובני: נהג שנוהג פיזית בתוך הרכב, ויש עליו איסור בתקנות, אלא באמצעות דיבורית.

חוה ראובני: למורי נהיגה שלא נוהגים בפועל נשים איסור בפקודה, אני מנסה לעשות איזשהו - - -

יצחק לוי: אני מסכים.

יצחק לוי: מלכתחילה מבחינתי הדיבורית היא בהחלט מכשיר של סינון שיחות.

חוה ראובני: אני עדיין מתנגדת לדיבורית.

חוה ראובני: אנחנו עומדים על דעתנו שזה מפריע.

לאה ורון: אתם תומכים באיסור גורף, אבל זה בניגוד לעמדת משרד המשפטים.

חוה ראובני: אנחנו לא תומכים באיסור גורף.

חוה ראובני: אנחנו מציעים לקבוע איסור, אלא בתנאים שקבע השר.

יצחק לוי: אתם מציעים כותרת.

יצחק לוי: היה לכם מפברואר עד עכשיו להביא הצעה.

חוה ראובני: חבר הכנסת לוי ביקש לעגן את האיסור בפקודה, ולא שהאיסור יהיה בתקנות.

חוה ראובני: ההצעה שלי מעגנת את האיסור בפקודה.

חוה ראובני: את התנאים המתירים אני מעבירה לתקנות.

יצחק לוי: כל זמן שזה בתקנות הכל אסור

משה כחלון: מה העמדה שלכם לגבי דיבורית?

חוה ראובני: אני מציעה שהכניסה לתוקף תותנה –

משה כחלון: לגבי האוזנייה, אנחנו נדבר על זה לקראת השנייה והשלישית.

משה כחלון: זאת הצעה שלי.

משה כחלון: אני אקריא אותה.

משה כחלון: הוספת סעיף 16 (א) בפקודת התעבורה.

משה כחלון: אחרי סעיף 16 יבוא איסור 16(א) בעל רשיון להוראת נהיגה לא ישתמש במכשיר טלפון קבוע, או נייד בעת הוראת נהיגה ברכב מנועי, אלא באמצעות מיקרופון המותקן ברכב.

משה כחלון: נוכל להמשיך ולשפר את זה באמצעים טכנולוגיים שלא מסכנים, לקראת הקריאה השנייה והשלישית.

משה כחלון: אני חוזר לפרוטוקול.

משה כחלון: שתי הצעות חוק אוחדו של חבר הכנסת דוד אזולאי, ושל חבר הכנסת הרב יצחק לוי.

משה כחלון: אני מבקש להעמיד להצבעה את הסעיף כפי שהקראתי אותו כרגע.

משה כחלון: ה צ ב ע ה בעד - רוב נגד – אין נמנעים – אין ההצעה להעביר את הצעת החוק לקריאה שנייה ושלישית נתקבלה.